Document ID: /roh_data/filtered/fineweb-2-filterrobots_roh.jsonl.gz/61291

In possessur da pliras abitaziuns da vacanzas ha tratg il cas fin avant il Tribunal federal ed ha survegnì raschun. Las festas en il Bolgen Plaza eran legendaras, sco l’agentura da novitads sda scriva. En il local da 500 meters quadrat sin duas auzadas gievan ils dis da skis a fin sco en paucs auters lieus en il Grischun.
Per il manaschi d’ina tala localitad fin tard la notg manchia gia dapi blers onns ina legitimaziun giuridica, scriva il Tribunal federal. Tenor ils responsabels da la destinaziun turistica Tavau-Claustra perdan els uschia il pli famus local d’après-ski, ed uschia era in dals motivs d’insumma far vacanzas da skis.
RR novitads 17:00